Այդ թղթադրամի չնչին մէկ բաժինը գործածելով կարելի պիտի ըլլար Սոմայի հանքերուն մէջ իրենց վերջին շունչը տուող 301 հանքափորները փրկել։ Չնչին զոհողութիւնով կրնայինք կանխել 36-րդ յարկէն գետին գամուող եւ տասը բանուորներու դագաղ դարձող վերելակը։ Մինչեւ անհուն կ՚երկարին այս տեսակի օրինակները, բայց մենք անդրադառնանք օրուայ հրամայականին։ 7 Յունուար Չորեքշաբթի օր, համաշխարհային հանրային կարծիքը ցնցուեցաւ Փարիզէն հասած պատահարով։ Երկու իսլամադաւան ահաբեկիչներ յարձակեցան երգիծական պարբերականի մը խմբագրութեան վրայ ու սպաննեցին այդտեղ աշխատող 12 անձեր։ 12-րդը թիկնապահ մըն էր, որ կարծես թէ մնացորդացի հատուցում ըլլայ, զոհուեցաւ տեսախցիկներու նկարահանման ներքեւ։